open-index/open-wikipedia-markdown huggingface dataset:
Kláštor Beaulieu-lès-Loches

**Kláštor Beaulieu-lès-Loches** () je benediktínske opátstvo v obci Beaulieu-lès-Loches vo francúzskom regióne Centre-Val de Loire.

## Dejiny
Kláštor zasvätený sv. Trojici založil na dôkaz pokánia za vraždu Huga z Beauvais gróf Fulka Nerro, aby sa mnísi mohli *dňom i nocou modliť za spásu jeho duše* a dal mu mnohé privilégia. Konventný kostol vysvätil pápežský legát v roku 1007 a toho večera podľa kronikára Rodulfo Glabera búrka zmietla jeho strechu. V roku 1040 tu bol pochovaný sám fundátor a jeho syn Geoffroy Martel kláštor rozšíril. Okolo vyrástla dedina. Počas storočnej vojny opátstvo utrpelo veľké škody, v rokoch 1359 a 1412 vyhorelo a počas 15. storočia bolo čiastočne obnovené. Ďalšia ujma ho postihla počas hugenotských vojen v 16. storočí a v 18. storočí došlo k zrúteniu zvonice. 

V roku 1662 opátstvo prijalo reformu sv. Maura a k jeho zrušeniu došlo za francúzskej revolúcie v roku 1790. Kláštorný kostol sv. Petra a Pavla bol premenený na farský a v roku 1862 bol zaradený medzi historické pamiatky. Vo 20. storočí bol rekonštruovaný.

## Referencie


## Iné projekty

## Externé odkazy
* Kláštor Beaulieu-lès-Loches 
* Fotografie z otvorenia pravdepodobného hrobu grófa

## Zdroj

Beaulieu-lès-Loches
Kategória:Románske stavby vo Francúzsku
Kategória:Gotické stavby vo Francúzsku
Kategória:Stavby v departemente Indre-et-Loire
XL Recordings

**XL Recordings** je britské hudobné vydavateľstvo, ktorého majiteľom je Richard Russell. Založené bolo v roku 1989 ako odnož Beggars Banquet Records.

Vydavateľstvo vydáva každoročne približne šesť albumov a spolupracuje s interpretmi ako The Prodigy, Beck, Radiohead, The White Stripes, Dizzee Rascal, M.I.A., Vampire Weekend, The Horrors, Electric Six, The xx, Gil Scott-Heron, Jai Paul, Tyler, the Creator, Sigur Rós, Peaches a Adele. Vydavateľstvo pôsobí po celom svete a je multižánrové.

## Súčasní interpreti (2014)
XL Recordings je domovom týchto interpretov:

* Adele
* Atoms for Peace
* Basement Jaxx
* Beck
* Bobby Womack
* Friendly Fires
* FKA Twigs
* Giggs
* Gil Scott-Heron
* The Horrors
* Jack Peñate
* Jack White
* Jai Paul
* Jamie xx

* King Krule
* Kirin J Callinan
* Radiohead
* Peaches
* Ratatat
* RATKING
* Sampha
* SBTRKT
* Sigur Rós
* Thom Yorke
* Titus Andronicus
* Vampire Weekend
* Willis Earl Beal
* The xx

## Bývalí interpreti
* Azealia Banks
* Blue Roses
* Capitol K
* Dizzee Rascal
* Electric Six 
* Golden Silvers
* Holly Miranda
* M.I.A.
* The Prodigy
* Tyler, the Creator
* The White Stripes
* Zongamin

## Referencie

## Externé odkazy
* Oficiálna westránka

## Zdroj

Kategória:Organizácie založené v 1989
Kategória:Britské hudobné vydavateľstvá
Kategória:Drum and bassové hudobné vydavateľstvá
Kategória:Hudobné vydavateľstvá elektronickej tanečnej hudby
Rozkvet (Považská Bystrica)

**Rozkvet** je najväčšie sídlisko v Považskej Bystrici, nachádzajúce sa na kopci nad mestom, s počtom obyvateľov cez 11 000. 

## Referencie


## Iné projekty

## Externé odkazy
* Rozkvet na mape Považskej Bystice

Kategória:Mestské časti Považskej Bystrice
Kategória:Sídliská na Slovensku
Majstrovstvá Ázie v pozemnom hokeji žien 2007

**Majstrovstvá Ázie v pozemnom hokeji žien 2007** boli v poradí 6. Majstrovstvá Ázie v pozemnom hokeji žien, ktoré organizuje Ázijská federácia pozemného hokeja (ASHF). Konali sa od 1.9. septembra 2007 v Hongkongu, za účasti rekordných 9 tímov. Pohár AHF, ako kvalifikačné podujatie na Majstrovstvá Ázie, sa pred týmto turnajom nekonal, ázijských majstrovstiev sa zúčastnili preto všetky družstvá, ktoré o ne prejavili záujem. Jediným nováčikom turnaja bolo družstvo Taiwanu. Hongkong bol organizátorom ázijského šampionátu žien druhýkrát, keď predtým hostil turnaj v roku 1989. Zápasy sa hrali na štadióne Kings Park Hockey Ground. Titul si prvýkrát vybojovalo družstvo Japonska, keď vo finále po penaltovom rozstrele zvíťazilo nad Kórejskou republikou.

## Štadión

## Účastníci

## Výsledky
### Základné skupiny

#### Skupina A

#### Skupina B

### Play off
#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie tímov

## Referencie

## Pozri aj
* Majstrovstvá Ázie v pozemnom hokeji mužov 2007

## Zdroje
* Majstrovstvá Ázie na oficiálnej stránke ASHF  
* Majstrovstvá Ázie 2007 na stránke todor66.com 

Kategória:Pozemný hokej v 2007
Ženy
Pozemný hokej
Podtatranská cyklomagistrála

náhľad|Cesta Slobody, po ktorej cyklomagistrála vedie
25 px
**Podtatranská cyklomagistrála** je cyklistická trasa vedúca v Tatrách a ich blízkosti. Je značená červenou farbou a má číslo 007. V minulosti bola dlhá 65,9 km a spájala Podbanské s Lysou Poľanou, pričom bola vedená v celej dĺžke po Ceste Slobody. V roku 2013 bol preznačený úsek z Tatranskej Lomnice do Lysej Poľany v dĺžke 30,5 km. Mimo zóny dopravy bola trasa preložená v úseku od Kežmarských Žľabov po Tatranskú Kotlinu.

## Priebeh
Začiatok trasy je v obci Kvačany, na križovatke s Oravskou cyklomagistrálou. Vedie severnou časťou Liptovskej kotliny, okrajom obce Liptovské Matiašovce, cez lokalitu Bobrovecká vápenica až na rázcestie "na Tokarinách" v ústi Jaloveckej doliny. Tu začína súbeh s turistickou, červeno značenou Tatranskou magistrálou, ktorá na mnohých úsekoch kopíruje južný okraj Tatranského národného parku. Pokračuje juhovýchodným smerom k ústiu Žiarskej doliny a okolo chaty Baranec na rázc. Detrichovské, kde načas odbočuje z trasy turistickej magistrály. Onedlho sa však magistrály opäť spájajú a východným smerom pokračujú cez ATC Račkova dolina pri Pribyline na Rázcestie pod Bystrou. Tu cyklomagistrála odbočuje a vedie južnejšou trasou cez osadu Hrdovo smerom na Podbanské. Pred samotnou osadou cyklomagistrála prechádza na Cestu Slobody (II/537), po ktorej pokračuje cez Tri studničky, popod Štrbské Pleso, Vyšné Hágy, Novú Polianku, Tatranskú Polianku a Tatranské Zruby do Starého Smokovca. Magistrála pokračuje hlavnou cestou severovýchodným smerom cez Horný Smokovec, Tatranskú Lesnú, Tatranskú Lomnicu a Tatranské Matliare do Kažmarských Žľabov. Tu cyklotrasa opúšťa hlavnú cestu a vedie severným smerom cez rázc. Čierna voda do osady Tatranská Kotlina. Tu pokračuje popri ceste I/66 severozápadným smerom do Ždiaru, odkiaľ je vedená po hlavnej ceste až po osadu Podspády. Tu trasa pokračuje cestou cez Tatranskú Javorinu až na hraničný prechod Lysá Poľana, kde Podtatranská cyklomagistrála končí.

## Referencie


## Pozri aj
* Tatranská magistrála

Kategória:Cyklistické trasy na Slovensku
Popradská cyklomagistrála

**Popradská cyklomagistrála** je značená cykloturistická trasa. Má pridelenú červenú farbu a číslo 008. V súčasnosti je značená iba v úseku Biely 
Potok – Poprad v dĺžke 25,4 km. V budúcnosti sa plánuje jej predĺženie v smere na Kežmarok. 

Trasa začína na križovatke s Liptovskou a Hornádskou cyklomagistrálou v lokalite Biely Potok cez obec Šuňava do Lopušnej doliny, odkiaľ prechádza do Svitu. Zo Svitu do Popradu je vedená po cyklochodníku.

## Referencie

Kategória:Cyklistické trasy na Slovensku
Kategória:Doprava v okrese Poprad
Základná škola (Prešov, Sibírska 42)

**Základná škola Sibírska** je základná škola nachádzajúca sa v Prešove na okraji sídliska Sekčov na Sibírskej ulici. Budova školy sa skladá z dvoch pavilónov, ktoré sú spojené prechodovými chodbami. Ide o súbor dvojpodlažných budov. Súčasťou školského komplexu je telocvičňa s parametrami európskych športových hál a pavilón s jedálňou s kuchyňou. Architektom objektov je Ing. arch. Stanislav Smatana. 

## História školy
Stavba bola realizovaná v rokoch 1986 až 1989 a patrí medzi najväčšie ZŠ na východnom Slovensku. V roku 1990 sa začala výstavba telocvične, o dva roky neskôr ju ale pozastavili. Opäť sa rozbehla až v novembri 2004, kedy mesto Prešov dostalo štátnu dotáciu vo výške 6 miliónov korún, celkovo bolo napokon na stavbe preinvestovaných 33 miliónov korún a telocvična bola dokončená koncom októbra 2006. Práce aj nadalej pokračovali aj počas rokov 2007 až 2009 kedy bola škola kompletne zrekonštruovaná a zateplená. 

## Sučasnosť školy
V súčasnosti má škola 521 žiakov umiestnených vo 24 triedach. Kapacita školy však dovoľuje tieto počty prekročiť a naplniť až do cca 700 žiakov. Škola zamestnáva 33 učiteľov, 3 vychovávateľky, 1 výchovného poradcu, 1 školského psychológa a 16 prevádzkových zamestnancov.

## Referencie

Kategória:Školy v Prešove
Kategória:Základné školy na Slovensku
Majstrovstvá Ázie v pozemnom hokeji žien 2009

**Majstrovstvá Ázie v pozemnom hokeji žien 2009** boli v poradí 7. Majstrovstvá Ázie v pozemnom hokeji žien, ktoré organizuje Ázijská federácia pozemného hokeja (ASHF). Konali sa od 29. októbra8. novembra 2009 v Bangkoku, v Thajsku, za účasti rekordných 11 tímov. Pohár AHF, ako kvalifikačné podujatie na Majstrovstvá Ázie, ktorý sa mal organizovať na Srí Lanke v roku 2008, bol zrušený z bezpečnostného rizika po sérii bômb v Kolombo. Ázijských majstrovstiev sa zúčastnili preto všetky družstvá, ktoré o ne prejavili záujem. Zápasy sa hrali v Queen Sirikit Sports Centre. Titul si druhýkrát vybojovalo družstvo Číny, keď vo finále zvíťazilo nad Indiou.

Turnaj zároveň slúžil ako kvalifikácia na Majstrovstvá sveta 2010, ktoré sa uskutočnili v Argentíne. Kvalifikovali sa na ne 2 najlepšie družstvá. Ďalšie 3 družstvá sa kvalifikovali na Interkontinentálny pohár 2010 (kvalifikačný turnaj na MS 2010).

## Účastníci

Pozn: Číslo v zátvorke udáva umiestnenie v medzinárodnom rebríčku FIH v roku 2009.

## Výsledky
### Základné skupiny

#### Skupina A

#### Skupina B

### Play off
#### Stretnutie o 9.11. miesto

#### Stretnutie o 9. miesto

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie tímov

## Referencie

## Pozri aj
* Majstrovstvá Ázie v pozemnom hokeji mužov 2009

## Zdroje
* Majstrovstvá Ázie na oficiálnej stránke ASHF  
* Majstrovstvá Ázie 2007 na stránke todor66.com 
* Majstrovstvá Ázie 2007 na stránke Medzinárodnej federácie pozemného hokeja 

Kategória:Pozemný hokej v 2009
Ženy
Pozemný hokej
Základná škola (Prešov, Májové námestie 1)

**Základná škola Májove námestie** je základná škola nachádzajúca sa v Prešove na sídlisku Sekčov. Budova školy patrí k najväčším školám v meste Prešov z pohľadu počtu žiakov, veľkosti areálu a zastavanej plochy. Škola má výhodnú polohu, uprostred sídliska, v tichom prostredí plnom zelene. Nachádza sa mimo hlavnej komunikácie, čo výrazne vplýva na bezpečnosť žiakov.

## História školy
Škola začala písať svoju históriu 4. februára 1985. Pri svojom vzniku mala 16 tried a navštevovalo ju 496 žiakov. Od školského roku 1985/1986 bola do prevádzky daná školská jedáleň spolu s novými odbornými učebňami, bežeckou dráhou a ihriskami. V školskom roku 1986/1987 bol uvedený do prevádzky nový výukový bazén. V školskom roku 2005/2006 sa ku škole pričlenila zrušená Základná škola Zimná. Škola tým získala ďalšie priestory na vyučovanie a telocvičňu. V danom školskom roku navštevovalo školu 1185 žiakov v 43 triedach. Od roku 2007 bazén na škole spravuje mesto Prešov pod názvom — Slaný bazén Delfín. V roku 2008 škola pričlenila žiakov zo zrušenej Základnej školy Bernolákova. 

## Súčasnosť školy

Momentálne na škole prebieha rekonštrukcia ktorá sa začala začiatkom decembra 2013. Termín ukončenia bol marec 2015. 

## Referencie

Kategória:Školy v Prešove
Kategória:Základné školy na Slovensku
Polykaón (Messénia)

**Polykaón** (*Polykaón*) je v gréckej mytológii syn Leleka z Lelegie, bol prvý messénsky kráľ.

Polykaón bol synom Leleka, panovníka na území neskoršej Lakónie, ktorú počas jeho vlády pomenovali po ňom a taktiež aj jej obyvateľstvo. Nástupcom trónu v Lelegii sa stal jeho starší syn Myles a mladší Polykaón sa oženil s Messénou, dcérou argejského kráľa Triopa a založil dynastiu kráľov v krajine na juhozápade Peloponézu, ktorá dostala názov po jeho manželke. Sídelným mestom prvého messénskeho kráľa sa stalo novozaložené mesto Andania.

Polykaón a Myles mali aj sestru Therapnu, po ktorej mene bol neskôr odvodený názov v starovekej obce v Lakónii. 

## Referencie

## Pozri aj
* Zoznam kráľov Messénie

Kategória:Postavy gréckej mytológie
Kategória:Vládcovia Messénie
Miziakivski Chutory

**Miziakivski Chutory** () je dedina (*село*) na Ukrajine vo Vinnyckom rajóne Vinnyckej oblasti. Žije tu 2283 obyvateľov.

## Externé odkazy
* Najvyššia Rada Ukrajiny 

Kategória:Dediny vo Vinnyckom rajóne
Adyton

náhled|Adyton v Apollónovom chráme (Didyma)
**Adyton** je označenie zasvätenej časti, resp. priestoru chrámu, ktorý nie je prístupný verejnosti. 

V gréckych chrámoch to bol obvykle priestor v jeho zadnej časti, prístupný iba kňazom. V pravoslávnych chrámoch to bola miestnosť oddelená ikonostasom, kam smeli vstúpiť iba kňazi a vládcovia.

## Iné projekty

## Externé odkazy
* Adyton v Catholic Encyclopedia

## Zdroj
*

Kategória:Architektúra v starovekom Grécku
Pohár AHF v pozemnom hokeji mužov 1997

**Pohár AHF v pozemnom hokeji 1997** bol 1. Pohár AHF v pozemnom hokeji mužov, ktorý organizuje Ázijská federácia pozemného hokeja (ASHF) a slúžil ako kvalifikácia na Majstrovstvá Ázie 1999. Konal sa od 22.30. novembra 1997 v Hongkongu, za účasti 7 tímov. Zvíťazilo domáce družstvo Hongkongu, ktoré sa spolu s druhým Ománom kvalifikovalo na hlavné podujatie Majstrovstiev Ázie v roku 1999. Po neskoršom odstúpení Ománu ho nahradila v roku 1999 Srí Lanka.

## Výsledky

## Konečné poradie

## Referencie

## Pozri aj
* Pohár AHF v pozemnom hokeji žien 1997

## Zdroje
* Pohár AHF na archívnej stránke ASHF 
* Pohár AHF 1997 na stránke todor66.com 
* Pohár AHF 1997 na stránke Hongkonskej asociácie pozemného hokeja 

Kategória:Pozemný hokej v 1997
Muži
Pozemný hokej
Glaukos (syn Aipyta)

**Glaukos** (*Glaukos*, ) je v gréckej mytológii syn a nástupca messénskeho kráľa Aipyta.

Podľa antického autora Pausania, kráľovské žezlo v Messénii po Aipytovi prevzal jeho syn Glaukos, ktorý sa podobne ako otec snažil vládnuť spravodlivo a múdro. Na rozdiel od neho však kládol väčší dôraz na náboženský život. Ako prvý z Dórov založil kult boha Dia v Ithómé a jeho syn Isthmios pokračoval v otcových šľapajach, keď dal v messénskom kráľovstve postaviť niekoľko významných svätýň.

## Referencie

## Pozri aj
* Zoznam kráľov Messénie

Kategória:Postavy gréckej mytológie
Kategória:Vládcovia Messénie
Pohár AHF v pozemnom hokeji mužov 2002

**Pohár AHF v pozemnom hokeji 2002** bol v poradí 2. Pohár AHF v pozemnom hokeji mužov, ktorý organizuje Ázijská federácia pozemného hokeja (ASHF) a slúžil ako kvalifikácia na Majstrovstvá Ázie 2003. Konal sa od 6.14. júla 2002 v Hongkongu, za účasti 7 tímov. Pôvodne sa malo na turnaji predstaviť aj družstvo Uzbekistanu a turnaj sa mal hrať v 2 základných skupinách s play-off. Jediným nováčikom turnaja bolo družstvo Iránu. Hongkong bol organizátorom mužského Pohára AHF druhýkrát, keď predtým hostil turnaj v roku 1997. Zvíťazilo domáce družstvo Hongkongu, ktoré sa ako jediné aj kvalifikovalo na hlavné podujatie Majstrovstiev Ázie v roku 2003. 

## Výsledky

## Konečné poradie

## Referencie

## Pozri aj
* Pohár AHF v pozemnom hokeji žien 2003

## Zdroje
* Pohár AHF na archívnej stránke ASHF 
* Pohár AHF 2002 na stránke todor66.com 
* Pohár AHF 2002 na stránke Hongkonskej asociácie pozemného hokeja 
* Výsledky Pohára AHF 2002 na portáli planetfieldhockey.com  

Kategória:Pozemný hokej v 2002
Muži
Pozemný hokej
Dótadas

**Dótadas** (*Dótadas*) môže byť:
*v gréckej mytológii messénsky kráľ, pozri Dótadas (mytológia)
*olympijský víťaz súťaže bežcov v roku 740 pred Kr., pozri Dótadas z Messénie
Pohár AHF v pozemnom hokeji mužov 2008

**Pohár AHF v pozemnom hokeji 2008** bol v poradí 3. Pohár AHF v pozemnom hokeji mužov, ktorý organizuje Ázijská federácia pozemného hokeja (ASHF) a slúžil ako kvalifikácia na Majstrovstvá Ázie 2009. Konal sa od 14.22. júna 2008 v Singapure, za účasti 9 tímov. Nováčikmi turnaja bola trojica družstievBangladéš, Brunej a Thajsko. Zvíťazil Bangladéš, ktorý sa spolu s Ománom kvalifikoval na hlavné podujatie Majstrovstiev Ázie v roku 2009. Neskôr sa Omán účasti na hlavnom podujatí vzdal a nahradila ho Srí Lanka. Nakoniec aj tá pred turnajom odstúpila.

## Výsledky
### Základné skupiny

#### Skupina A

#### Skupina B

### Play-off
#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Zdroje
* Pohár AHF na archívnej stránke ASHF 
* Pohár AHF 2008 na stránke todor66.com 
* Pohár AHF 2008 na stránke Hongkonskej asociácie pozemného hokeja 

Kategória:Pozemný hokej v 2008
Muži
Pozemný hokej
Pozemný hokej na Juhoamerických hrách 2014

**Pozemný hokej na Juhoamerických hrách 2014** (zároveň to boli **Majstrovstvá Južnej Ameriky v pozemnom hokeji 2014**) bol turnaj v pozemnom hokeji v rámci multišportového podujatia Juhoamerických hier 2014. Konal sa v Santiagu, v Čile od 8. do 16. marca 2014, za účasti 6 mužských a 6 ženských tímov. Turnaj v pozemnom hokeji sa na hrách organizoval iba druhýkrát. Zápasy sa hrali na štadióne Colegio San José de Chiclayo. V oboch kategóriách zvíťazili reprezentácie Argentíny.

Tento turnaj bol zároveň kvalifikáciou na hokejový turnaj Panamerických hier 2015, ktoré sa uskutočnia v Toronte. Kvalifikovali sa naň 2 najlepšie družstvá z oboch kategórií. 

## Účastníci

;Muži

 Číslo udáva umiestnenie v medzinárodnom rebríčku FIH k januáru 2014.

;Ženy

 Číslo udáva umiestnenie v medzinárodnom rebríčku FIH k decembru 2013.

## Výsledky
### Muži
#### Základná skupina

#### Play off
##### Stretnutie o 5. miesto

##### Stretnutie o 3. miesto

##### Finále

----

### Ženy
#### Základná skupina

#### Play off
##### Stretnutie o 5. miesto

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Pozemný hokej na stránke Juhoamerických hier  
* Pozemný hokej na štatistickej stránke Juhoamerických hier 2014  
* Turnaj mužov  a žien na stránke Panamerickej federácie pozemného hokeja  /

Kategória:Pozemný hokej v 2014
Kategória:Pozemný hokej na Juhoamerických hrách
Kategória:Majstrovstvá Južnej Ameriky v pozemnom hokeji
Kategória:Juhoamerické hry 2014
Adynamia

**Adynamia** je svalová slabosť spôsobená poruchou funkcie nervovosvalovej platničky. Najznámejšou chorobou s touto príčinou je myasténia gravis.

## Zdroj
*

Kategória:Symptómy
Háj (Bratislava)

náhľad|Slovenský dvojkríž na kopci Háj nad Lamačom a 11. zastavenie krížovej cesty.
**Háj** je zalesnený kopec nad lokalitou Podháj v bratislavskej mestskej časti Lamač. Z kopca je výhľad na pôvodnú a sídliskovú časť Lamača i na susednú Dúbravku.

V lete 2013 bol pri príležitosti 1150. výročia príchodu sv. Cyrila a Metoda na Veľkú Moravu na kopci postavený 7 m vysoký drevený dvojkríž, ktorý vysvätil 3. júla 2013 farár Miroslav Michalka. Pôvodný 3,8 m vysoký kríž z útleho a kôry zbaveného kmeňa stromu bol zachovaný a presunutý o niekoľko metrov vedľa.

Na kopci sa nachádza veľmi jednoduchá krížová cesta. Jednotlivé zastavenia predstavujú skaly s namaľovanými červenými rímskymi číslicami.

Lamačské miestne zastupiteľstvo v rozpočte na rok 2014 schválilo aj peniaze na revitalizáciu kopca ako časť z 6000 € na revitalizáciu verejných priestranstiev.

## Referencie

Kategória:Lamač
Kategória:Vrchy v Malých Karpatoch
Alexandra Daddariová

**Alexandra Anna Daddariová** (neprechýlene Alexandra Anna Daddario; * 16. marec 1986, New York, Spojené štáty) je americká filmová a televízna herečka, známa predovšetkým úlohou Annabeth z filmovej série *Percy Jackson: Zlodej blesku* a *Percy Jackson: More oblúd*.

Po babke (Frieda Anna Szuchy) má slovenský pôvod, prastarí rodičia boli z okolia Popradu a Kežmarku ,pradedo (Jacob Szuchy-Suchý) z Popradu, prababka (Anna M. Gondžar) z Kežmarku.

## Filmografia
* 2002 - *All My Children*
* 2005 - *Sépia a veľryba*
* 2006 - *The Hottest State*
* 2007 - *Dievčatá na stráženie*
* 2008 - *Zákerné dvojča*
* 2009 - *Biele goliere*
* 2010 - *Percy Jackson: Zlodej blesku*
* 2010 - *Odd Jobs*
* 2010 - *Bereavement*
* 2011 - *Týždeň bez záväzkov*
* 2011 - *Parenthood*
* 2012 - *It's Always Sunny in Philadelphia*
* 2013 - *Texas Chainsaw 3D*
* 2013 - *Percy Jackson: More oblúd*
* 2014 - *Temný prípad*
* 2015 - San Andreas
* 2017 - Baywatch
* 2018 - When we first met

### Televízia

## Referencie

## Iné projekty

## Externé odkazy
*
*
*https://ancestors.familysearch.org/en/LD5H-CB9/jacob-szuchy-1880-1971

Kategória:Filmové herečky USA
Kategória:Televízne herečky USA
Kategória:Osobnosti z New Yorku
Kategória:Osobnosti USA slovenského pôvodu
Pohár AHF v pozemnom hokeji žien 1997

**Pohár AHF v pozemnom hokeji žien 1997** bol 1. Pohár AHF v pozemnom hokeji žien, ktorý organizuje Ázijská federácia pozemného hokeja (ASHF) a slúžil ako kvalifikácia na Majstrovstvá Ázie 1999. Konal sa od 6.14. decembra 1997 v Singapure, za účasti 6 tímov. Zvíťazilo družstvo Kazachstanu, ktoré sa spolu s ďalšími troma družstvami kvalifikovalo na hlavné podujatie Majstrovstiev Ázie v roku 1999. Neskôr však Singapur a Srí Lanka na hlavné podujatie nenastúpili.

## Výsledky
### Základná skupina

### Play off
#### Stretnutie o 5. miesto

#### Stretnutie o 3. miesto

#### Finále

## Konečné poradie

## Referencie

## Pozri aj
* Pohár AHF v pozemnom hokeji mužov 1997

## Zdroje
* Pohár AHF na archívnej stránke ASHF 
* Pohár AHF 1997 na stránke todor66.com 

Kategória:Pozemný hokej v 1997
Ženy
Pozemný hokej
Tank

**Tank** môže byť:
* druh bojového pásového terénneho vozidla, pozri tank (vozidlo)
* nádrž na kvapaliny, cisterna, pozri tank (nádrž)
* vo fotografii: nádoba na vyvolávanie filmov, pozri vývojnica
* lodný priestor na uloženie kvapalného nákladu paliva alebo plynu určeného na prepravu či na prevádzku lode, pozri tank (loď)
* album skupiny Asian Dub Foundation, pozri ''Tank'' (album)
* priezvisko, napr.:
** Kurt Waldemar Tank (18981983), nemecký letecký konštruktér
** Manisha Tanková (*Manisha Tank*; * 1976), britská televízna moderátorka a reportérka
** Maxim Tank (19121995), bieloruský básnik

## Pozri aj
* Mitzvah tank
* think tank

## Referencie
Kláštor Souvigny

**Kláštor Souvigny** () je kláštor v obci Souvigny vo francúzskom departemente Allier v srdci bývalej provincie Bourbonnais. V stredoveku bol kláštor jedným z piatich najstarších dcérskych kláštorov kláštora v Cluny a významným pútnickým miestom.

Bol založený medzi rokmi 915-920, keď Aymer Bourbonský venoval kláštoru v Cluny pozemok na ktorom sa začalo stavať prepošstvo. Po úmrtí dvoch významných opátov Maiola z Cluny a Odila z Cluny, ktorí boli v kláštornom kostole pochovaní, sa kláštor stal významným pútnickým miestom. Hrob svätého Maiola sa stal cieľom mnohých nešťastníkov postihnutých tzv ohňom sv. Antona. Kostol zasvätený sv. Petrovi a Pavlovi musel pojať väčšie množstvo veriacich a tak došlo k rozšíreniu podľa vzoru Cluny III. 

Bourbonskí vojvodovia si zvolili prepošstvo ako svoju rodinnú nekropolu. Medzi pochovanými je Ľudovít II. s manželkou Annou z Auvergne, Ján I., Karol I. s manželkou Anežkou Burgundskou, Ján II., Peter II. s manželkou Annou Francúzskou a dcérou Zuzanou a Karol III..

## Literatúra
* Léon Côte: Histoire du Prieuré clunisien de Souvigny : le Saint-Denis Bourbonnais. Moulins: Crépin-Leblond, 1942

## Referencie


## Iné projekty

## Zdroj

Souvigny
Kategória:Románske stavby vo Francúzsku
Kategória:Gotické stavby vo Francúzsku
Kategória:Stavby v departemente Allier
Pohár AHF v pozemnom hokeji žien 2003

**Pohár AHF v pozemnom hokeji žien 1997** bol v poradí 2. Pohár AHF v pozemnom hokeji žien, ktorý organizuje Ázijská federácia pozemného hokeja (ASHF) a slúžil ako kvalifikácia na Majstrovstvá Ázie 2004. Konal sa od 18.26. januára 2003 v Singapure, za účasti 5 tímov. Nováčikmi turnaja boli družstvá Pakistanu a Thajska.  Singapur bol organizátorom Pohára AHF druhýkrát, keď predtým hostil turnaj v roku 1997. Zápasy sa hrali na štadióne Delta Sports Stadium. Zvíťazilo družstvo Hongkongu, ktoré sa spolu s druhou Srí Lankou kvalifikovalo na hlavné podujatie Majstrovstiev Ázie v roku 2004. Neskôr však Hongkong na hlavné podujatie nenastúpil a nahradil ho Singapur.

Na turnaji sa pôvodne mali predstaviť aj Filipíny, pár dní pred ním však ich hlavný sponzor odstúpil. Pre pakistanské družstvo žien to bol prvý medzinárodný turnaj, na ktorom sa predstavilo, ale druhé medzinárodné vystúpenie, keď v roku 1996 odohralo priateľské stretnutia v Číne.

## Výsledky
### Základná skupina

### Play off
#### Stretnutie o 3. miesto

#### Finále

## Konečné poradie

## Referencie

## Pozri aj
* Pohár AHF v pozemnom hokeji mužov 2002

## Zdroje
* Pohár AHF na archívnej stránke ASHF 
* Pohár AHF 2003 na stránke todor66.com 
* Výsledky Pohára AHF 2003 na portáli planetfieldhockey.com  

Kategória:Pozemný hokej v 2003
Ženy
Pozemný hokej
Isthmios (syn Glauka)

**Isthmios** (*Isthmios*, ) je v gréckej mytológii syn a nástupca messénskeho kráľa Glauka.

Antický autor Pausanias uvádza, že následníkom messénskeho kráľa Glauka bol jeho syn Isthmios, ktorý viedol podobnú politiku ako otec, vo svojom kráľovstve sa venoval vo zvýšenej miere náboženskému životu. V meste Farai dal  postaviť svätyne na počesť Machaónových synov Nikomacha a Gorgasa. Jeho následníkom sa stal syn Dótadas.

## Referencie

Kategória:Postavy gréckej mytológie
Kategória:Vládcovia Messénie
Graptemys pseudogeographica kohnii

**Graptemys pseudogeographica kohnii** je sladkovodná korytnačka, ktorá patrí medzi zástupcov rodu Graptemys. Ten má celkovo 12 druhov, z ktorých niektoré sa delia na poddruhy. Tak je tomu aj pri druhu Graptemys pseudogeographica, ktorého poddruhom je tento zástupca.

## Opis
Ide o sladkovodnú korytnačku, ktorej typickým znakom je žltá kresba na hlave za očami v tvare písmena V; ďalej znak v tvare kosáčika mesiaca, ktorý je za okom a vedie až pod jeho úroveň. Na hlave a na nohách má žlté prúžky. Na pancieri má chrbtový kýl, ktorý prechádza do zubovitých výbežkov. Na pancieri má kresbu, ktorá pripomína mapu. Samice sú veľké až 20-25 cm a sú oveľa väčšie ako samce, ktoré majú len 12-15 cm. Žije 20-30 rokov. Aktívna je cez deň. Je neagresívna, vďaka tomu možno chovať aj viac jedincov naraz. Je veľmi dobrý plavec.

Medzinárodne chránená nie je, s výnimkou USA, kde sa stupeň ochrany líši podľa jednotlivých štátov.

## Potrava
Hoci je bylinožravec, menším množstvom mäsitej stravy nepohrdne. Vyžaduje rozmanitú potravu, v ktorej sú zastúpené ryby, hmyz, menšia časť rastlinnej potravy napríklad listy púpavy lekárskej, sušené byliny, ovocie alebo zelenina. Najmä rastúce mláďatá potrebujú dostatok všetkých esenciálnych látok.

## Reprodukcia
Hniezdi skôr v neskorých jarných mesiacoch, v máji až júni. Samica znáša viac znášok v jednej sezóne, zvyčajne až 4 vajíčka, ktoré sú podlhovasté a majú tvrdú škrupinu. Vajíčka potom zarýva do jamiek na brehu. Pri chove v zajatí je liahnutie vajíčok pomerne jednoduché. Treba vhodný inkubátor a substrát pre inkubáciu vajec. Znesené vajíčka sa v inkubátore z 2/3 zahrabú do substrátu.

## Výskyt
Vhodným biotopom sú pre ňu jazerá, riečne systémy, tône aj zaplavené polia. Jej prirodzeným prostredím sú malé pokojné, teplé a zarastené povodia, bohaté na hmyz a ryby. Obýva juhovýchod Spojených štátov, predovšetkým povodie rieky Mississippi. Žije v štátoch Kentucky, Tennessee, Mississippi, Alabama, Georgia a ďalších štátoch USA.

## Chov v zajatí
Chová sa v paludáriu, kde je väčšia vodná plocha a menšia súš. Potrava sa podáva do vody, nie na súš. Je možné podávať kompletné granulované zmesi a sušené krmivo pre vodné korytnačky. Ku kŕmnej dávke sa ale musia pravidelne pridávať vitamíny a minerály. Najmä u mláďat je nutné dbať na prísun vitamínov A, D3 a minerálnych látok; pri ich nedostatku sú náchylné k vzniku rachitídy. Do vody sa môžu umiestniť celé sépiové kosti. Mláďatá je potrebné kŕmiť každý deň, najlepšie niekoľkokrát. Dospelé korytnačky by mali mať 2-3 dni v týždni pôst. Pri nevhodnom alebo príliš jednotvárnom kŕmení sa korytnačky nebudú správne vyvíjať.

Teplota lokálneho výhrevného miesta na súši by mala byť 35-40 °C, teplota vody 26-28 °C. Teplota vody aj vzduchu je u vodných korytnačiek veľmi dôležitá. Ak by sa chovali v chladnej vode, hrozí zakrpatenie a veľká náchylnosť k chorobám. Ako substrát je vhodný jemný štrk alebo piesok, ktorým sa vyplní 1/3 akvaterária, aby vznikla súš, slúžiaca ako kladisko na znášky vajec. Tiež je nutné pravidelne čistiť vodu, aby nedošlo k zaplesneniu.

## Referencie

* 

Kategória:Vodnice
Kuora žltookrajová

**Kuora žltookrajová** (*Cuora flavomarginata*) je korytnačka z čeľade Bataguridae. Patrí medzi sladkovodné korytnačky a jej meno, *C. flavomarginata*, súvisí so schopnosťou posunúť plastrón na okraj karapaxu, čo je umožnené väzmi, ktoré spájajú karapax a plastrón.

## Opis
Má vysoko klenutý pancier. Karapax a plastrón má tmavo hnedej farby, okrem krémovo žltého pruhu na stavovcovom kýle. Okraj plastrónu je ľahko svetlejšie pigmentovaný kvôli okrajovým štítkom. Končatiny majú hnedú farbu. Horná časť hlavy je svetlo zelená, po stranách hlavy je žltá široká linka začínajúca za okom. Pokožka na hlave a medzi končatinami má svetlejšiu ružovú farbu. Na predných končatinách majú päť pazúrov, na zadných štyri.

Rozlíšiť samca od samice je obťažné. Samce majú väčší chvost, ktorý má takmer trojuholníkový tvar.

## Potrava
Patrí medzi všežravce. Živí sa dážďovkami, slimákmi, drobnými rybkami, ale aj ovocím a zeleninou. Listovú zeleninu ignoruje. V júni sú jej hlavnou korisťou bezstavovce, larvy a slimáky.

## Reprodukcia
Tento druh sa krížil s *[[Mauremys japonica]]* v zajatí, a s *[[Geoemyda japonica]]* v zajatí i vo voľnej prírode.

## Výskyt
Nachádza sa v strednej Číne (Chu-nan, Che-nan, An-chuej, Chu-pej, Čchung-čching, východnej S’-čchuan, Če-ťiang a provincii Ťiang-su) spravidla po odvodnení rieky Jang-c’-ťiang. Žije tiež v Taiwane a v Japonsku, konkrétne na ostrovoch Rjúkju, Ishigaki a Iriomote.

## Referencie

* 

## Iné projekty

Kategória:Bataguridae
Korytnačka kaspická

**Korytnačka kaspická** (*Mauremys caspica*) je druh korytnačky z čeľade *[[Bataguridae]]* a patrí medzi sladkovodné korytnačky. Známe sú tiež jej poddruhy, a to východný, západný a balkánsky.

## Opis
Karapax má šedo-olivovú farbu, plastrón (spodná časť panciera) žltú s čiernymi škvrnami. Na hlave má pozdĺžne prúžky, ktoré pokračujú aj na krk a končatiny. Má čeľuste bez zubov, namiesto nich má na stlačenie potravy pevné doštičky z rohoviny. Dobre šplhá po kameňoch. Je veľká asi 20 až 24 cm (karapax). Rada sa slní, na najmenšie vyrušenie však reaguje rýchlym útekom do vody. Zimu prečkáva na dne v bahne. Má neagresívny charakter, teda ju možno chovať v zajatí aj s ďalšími korytnačkami.

## Potrava
Patrí medzi dravce. Živí sa prevažne mäsitou stravou, väčšinou rybami, vodným hmyzom, vodnými ulitníkmi, obojživelníkmi, mäkkýšmi a červami. Prijíma aj rastlinnú potravu, vodné rastliny, byliny a riasy. V strave hlavne musí byť dostatok vitamínov a minerálnych látok, zvlášť mláďatá potrebujú dostatok všetkých esenciálnych látok.

## Reprodukcia
Samica kladie 9-12 vajec, mláďatá sa liahnu asi po 60 dňoch.

## Výskyt
Obýva juhovýchod Európy, a teplé oblasti Ázie. Vyskytuje sa v štátoch Turecko, Irán, Irak, Chorvátsko, Bulharsko, Cyprus, a Izrael. Prirodzeným prostredím sú pre ňu potoky, rieky, rybníky a jazerá, najlepšie s hustým porastom bohatým na vodný hmyz a ryby. Nemá rada rýchlo tečúce vody a na súš vylieza len kvôli znáške vajec alebo slneniu.

## Referencie

* 

## Iné projekty

Kategória:Bataguridae
Kráľovský palác v Osle

thumb|Kráľovský palác v Oslo
**Kráľovský palác** v nórskom hlavnom meste Oslo () je historická aj súčasná oficiálna rezidencia nórskej kráľovskej rodiny. Bol postavený v 1. polovici 19. storočia ako nórska rezidencia švédsko-nórskeho kráľa Karola XIV. Jána.

Palác navrhol v Dánsku narodený architekt Hans Ditlev Franciscus Linstow (1787-1851) na základe rozhodnutia nórskeho parlamentu z roku 1821. Základný kameň položil nórsky kráľ v roku 1825 a stavba bola dokončená v roku 1849.

Všetci vládcovia spojených kráľovstiev Švédska a Nórska sídlili po väčšinu času v Štokholme a palác v Osle využívali len občasne. Prvým trvalým obyvateľom paláca sa stal až v roku 1905 prvý vládca samostatného Nórska Haakon VII. Za vlády Olava V. (1957-1991) nebol palác udržiavaný a chátral. Masívna a drahá renovácia iniciovaná jeho následníkom a súčasným nórskym kráľom Haraldom V. vyvolala v Nórsku kritiku verejnosti, ale výrazným spôsobom zlepšila stav paláca. Od roku 2002 je palác prístupný verejnosti v rámci turistických prehliadok.

## Iné projekty

## Externé odkazy
* Kráľovský palác  

## Zdroj

Kategória:Kráľovské sídla
Kategória:Paláce
Kategória:Stavby v Osle
Bochonyky

**Bochonyky** () je dedina (*село*) na Ukrajine vo Vinnyckom rajóne Vinnyckej oblasti. Žije tu 1690 obyvateľov.

## Externé odkazy
* Najvyššia Rada Ukrajiny 

Kategória:Dediny vo Vinnyckom rajóne
Osborne House

thumb|Osborne House

**Osborne House** bola letná rezidencia britskej kráľovskej rodiny v Cowes na ostrove Wight v Anglicku. 

## Dejiny
thumb|left|Osborne House - šatňa princa Alberta
Sídlo dali vybudovať kráľovná Viktória a jej manžel, princ Albert v rokoch 1845-1851 podľa projektu Thomasa Cubitta. Inšpiráciou pre architekta boli talianske renesančné paláce.

V rokoch 1890-1891 tu prebehli stavebné úpravy, prízemie bolo zariadené s využitím mnohých prvkov pochádzajúcich z Indie, ktorej bola Viktória cisárovnou. Druhé poschodie bolo sídlom najmladšej kráľovninej dcéry, princeznej Beatrix s rodinou. Viktória považovala Osborne za jedno zo svojich najobľúbenejších sídiel, zvlášť potom, ako v roku 1861 ovdovela. Trávila tu každé Vianoce a 22. januára 1901 tu zomrela.

Viktóriin nástupca, kráľ Eduard VII., považoval objekt za príliš vzdialený od Londýna, príliš drahý na prevádzku a nepotrebný, sám radšej odpočíval v Sandringham House; daroval teda zámok národu. 

Prakticky to znamenalo, že apartmány kráľovnej zostali v pôvodnom stave, sprístupnené ako jej súkromné múzeum len pre členov kráľovskej rodiny. Zvyšnú časť objektu prevzala armáda. V rokoch 1903-1921 tu bola škola dôstojníkov vojenského námorníctva a v období prvej svetovej vojny aj stredisko rekonvalescencie pre ranených dôstojníkov. Neskôr sa jedno krídlo stalo opatrovateľským domom pre vojakov vo výslužbe a zvyšok bol premenený na múzeum, teraz už prístupné širokej verejnosti. Koncom 90. rokov 20. storočia bolo rozšírené na celý objekt - prístupné sú budova aj záhrady; terajšia kráľovská rodina zvyčajne využíva na letný pobyt zámok v Balmorale v Škótsku. 

V súčasnosti sídlo patrí *English Heritage*. Je zariadené najcennejšími anglickými pamiatkami v majetku Ministerstva kultúry a väčšinu roka je prístupné verejnosti. 

## Iné projekty

## Externé odkazy
*Cork Oak in the grounds of Osborne House
*Osborne House information at English Heritage
*Osborne House Garden - information on garden history, design 
*Osborne House photographs , WightCAM - photographically illustrated walks on the Isle of Wight, 2003. 
*Old pictures of Osborne House and area
*7/20/1907; Osborne College: An English Naval School 

## Zdroj

Kategória:Paláce v Spojenom kráľovstve
Kategória:Kráľovské sídla v Spojenom kráľovstve
Kategória:Stavby v Anglicku
Kategória:Wight
Terrapene ornata

***Terrapene ornata*** je korytnačka z čeľade vodnice (*Emydidae*).

## Opis
Dorastá až do 20 cm. Môže sa dožiť aj 100 rokov. Jej sfarbenie je hnedé až olivovo hnedé. Väčšinou má nepravidelné, pozdĺžne, žlté alebo oranžové škvrny. Plastrón má žltý až hnedý s tmavými škvrnami. Dospelé korytnačky sa môžu do panciera úplne uzavrieť. Hlavu a nohy má škvrnité. Samce majú červenú dúhovku, samice majú dúhovku šedú alebo hnedú. Na silných nohách má 4 pazúry. Hlavu má hranatú.

Jej najväčšou zaujímavosťou je kĺb, ktorý priečne prebieha brušnou časťou panciera a umožňuje "uzavretie" panciera zatiahnutím jeho časti. Zaujímavé je tiež rozlíšenie pohlavia farbou očí; samci ich majú červenohnedo, samičky žltkasto sfarbené.

## Potrava
Patrí medzi všežravce. Živí sa prevažne mäsitou potravou, ako sú slimáky a ďalšie suchozemské mäkkýše. Rastlinnú potravu pojedá len pre doplnenie živín. Zvláštnou pochúťkou sú pre ňu huby, z ktorých žerie aj jedovaté druhy. Jed obsiahnutý v hubách jej neškodí, ukladá sa však v tkanivách a môže ohroziť predátorov (vrátane človeka), ak korytnačku skonzumujú.

## Výskyt
Bežne sa vyskytuje na východe Spojených štátov, v Mexiku, medzi západnými prítokmi rieky Mississippi, kde sa zdržuje v trávnatých krajoch blízko vody. V zime prezimuje vo vode, kam sa tiež vydáva za prílišného tepla.

## Chov
K chovu tejto korytnačky sa používa terárium s rozmermi dna minimálne 60×60 cm, lepšie však väčšie. Ako substrát je najvhodnejšia hrabanka alebo rašelina, a to v pomerne silnej vrstve, pretože sa do nej korytnačka rada zahrabáva. Predovšetkým pre mláďatá je nevyhnutnosťou zdroj svetla, pod ktorý sa umiestňuje väčší plochý kameň, na ktorom sa korytnačka vyhrieva. Hoci ide o suchozemskú korytnačku, rada sa kúpe a potrebuje veľa piť. Preto je dôležité vybaviť terárium nádržkou alebo aspoň väčšou miskou s vodou (tak veľkou, aby sa do nej celá korytnačka vošla a mohla z nej pohodlne vyliezť). Pri pokuse o odchov je nutné zvieratá zazimovať. Táto korytnačka patrí medzi veľmi dlhoveké druhy. Pri vhodnej starostlivosti sa môže dožiť viac ako 120 rokov.

## Referencie

* 

## Iné projekty

Kategória:Vodnice
Alexandr Sergejevič Kuchtarov

Por. Ing. **Alexandr Sergejevič Kuchtarov** (; * 1905, Nazarevo, Moskovská oblasť† 9. december 1944, Sečovce) bol sovietsky strojársky inžinier a dôstojník Červenej armády.

## Životopis
Pôvodne pracoval v moskovskej továrni na výrobu ťažkej techniky. Počas druhej svetovej vojny bol veliteľom palebnej čaty 3. batérie 1. delostreleckého oddielu 852. delostreleckého pluku 276. streleckej divízie 11. streleckého zboru 1. gardovej armády 4. Ukrajinského frontu Červenej armády.

Zomrel na západnom okraji Sečoviec ppod. 9./10. decembra 1944 v bitke o Dargovský priesmyk, na palebnom stanovišti 3. batérie, počas delostreleckého prepadu delostrelectva protivníka. Spolu s ním boli zabití ďalší 2 príslušníci batérie, ďalších 5 utrpelo zranenia. Bol pochovaný pravdepodobne na mieste smrti, blízko delostreleckej batérie, neskôr v roku 1945 exhumovaný a prenesený na miestny kresťanský cintorín. V roku 1946 boli jeho pozostatky na základe nariadenia Povereníctva vnútra ČSR exhumované a prenesené na ústredný vojenský cintorín Červenej armády v Michalovciach.

## Referencie

## Externé odkazy
* Alexandr Sergejevič Kuchtarov v Ústrednej evidencii vojnových hrobov Ministerstva vnútra SR 
* Alexandr Sergejevič Kuchtarov v registri ruského projektu ОБД Мемориал  

Kategória:Narodenia v 1905
Kategória:Úmrtia 9. decembra
Kategória:Úmrtia v 1944
Kategória:Osobnosti z Moskvy
Kategória:Sovietske vojenské osobnosti
Micubiši J8M

**Micubiši J8M ''Šúsui*** ( ~ Ostrý meč) bol prototyp raketového stíhacieho lietadla [[Japonské cisárske námorné letectvo|Japonského cisárskeho námorného letectva]].

Ku koncu [[Druhá svetová vojna|druhej svetovej vojny]] zakúpili [[Japonci]] od [[Nacistické Nemecko|Tretej ríše]] licenčnú výrobu typu [[Messerschmitt Me 163]]. Zásielka, ktorá bola dopravovaná námornou cestou do [[Japonsko|Japonska]], však bola v dôsledku námornej blokády Spojencov stratená. Zostalo len niekoľko kusov raketových motorov a príručka na obsluhu lietadla. Aj s takými podkladmi dokázali japonskí konštruktéri postaviť prototyp raketového lietadla J8M *Šúsui'' počas jedného roka a pripraviť ho ku skúškam v júli 1945. Skúšky prototypov však neprebiehali dobre a hneď prvé lietadlo bolo zničené. Vojna teda skončila skôr, než sa stíhačky podarilo doviesť k bojovej použiteľnosti. Celkovo bolo vyrobených 7 prototypov.

## Technické údaje
* Osádka: 1
* Motor: Toko-Ro.25 (raketový)
* Rozpätie: 9,5 m
* Dĺžka: 6,05 m
* Výška: 2,7 m
* Plocha krídel: 17,73 m²
* Vzletová hmotnosť: 3 885 kg
* Maximálna rýchlosť: 900 km / h (vypočítaná)
* Dostup: 12 000 m
* Výzbroj: 2 kanóny kalibru 30 mm

## Zdroj

Kategória:Japonské stíhacie lietadlá
J8M
Kategória:Prototypy japonských lietadiel
Wartenbergovo koliesko

náhľad|Wartenbergovo koliesko
[náhľad|Wartenbergovo koliesko aplikované v BDSM (tu na [Prsná bradavka|bradavku)]]
**Wartenbergovo koliesko** alebo **neurologické koliesko** je lekárska pomôcka, ktorú vynašiel lekár Robert Wartenberg, a ktorá sa používa v neurológii na skúmanie citlivosti kože na dotyk. 

Výzorom je podobné radielku na krájanie pizze, ide o otočne uložený disk s relatívne ostrými hrotmi, ktorým sa s rôznym tlakom prechádza po koži. Vyrába sa z kovu alebo plastu.

Pri miernom tlaku je použitie relatívne bezbolestné a skôr príjemné, pri veľkom tlaku ale môže byť jeho použitie aj veľmi bolestivé. Jeho použitie je neškodné, ak nie je na koliesko použitý skutočne extrémny tlak.

Podobný test taktilného vnímania je napríklad súčasťou testovania príznakov diabetickej neuropatie. Bežnejšie sa ale vykonáva napríklad Semmes - Weinsteinovými monofilamentmi (vláknami, tyčinkami) a štetinkou. Pri vyšetrení sa sleduje schopnosť rozlíšenia bodového dotyku od plošného dotyku.

## Nelekárske využitie
Mimo lekárskej praxe ide o pomôcku v BDSM. Prechádzanie ostnatým kolieskom po koži spôsobuje šteklivú bolesť a vzrušenie. Hroty sú pritom dostatočne ostré na to, aby ich tlak bol stimulujúci, a pritom dostatočne tupé na to, aby pri štandardnom zaobchádzaní nehrozilo prepichnutie kože.

## Zdroj

Kategória:Medicínske prístroje
Kategória:Neurológia
Líška horská

**Líška horská** alebo **pes horský** ()  je juhoamerický mäsožravec. 

## Charakteristika
Je to druhá najväčšia juhoamerická psovitá šelma hneď po vlkovi hrivnatom. Vyskytuje sa v horách (až do výšky 4 800 m) a trávnatých pláňach na území Ekvádoru, Peru, Bolívie, Argentíny a Čile. Umelo bola vysadená na Falklandách.

Táto šelma váži 5-13 kg a má šedivú až oranžovú farbu srsti s bielou škvrnou na brade a na chrbte má výrazný tmavý pruh. Sfarbenie sa môže ešte líšiť podľa toho, kde presne jedinec žije. Vzhľadom je líška horská veľmi podobná líške hrdzavej.

Líška horská loví predovšetkým drobné hlodavce, králiky, vtáky a jašterice. Niekedy sa živí aj ovocím alebo loví ovce a iné hospodárske zvieratá, preto je prenasledovaná človekom. V niektorých oblastiach jej početné stavy ubúdajú, ale v súčasnosti tento druh nie je bezprostredne ohrozený vyhynutím.

## Iné projekty

## Externé odkazy
* IUCN červená kniha - Pseudalopex culpaeus

## Referencie

## Zdroj

Kategória:Psovité
Kategória:Najmenej ohrozené druhy
Neustetten

**Neustetten** je nemecká samosprávna obec v okrese Tübingen v spolkovej krajine Bádensko-Württembersko. Nachádza sa v kultúrnom regióne Gäu severovýchodne od toku rieky Neckar.

Tvoria ju tri miestne časti: Wolfenhausen, Nellingsheim a Remmingsheim. Vznikla ich spojením 1. decembra 1971.

Jej názov je odvodený od predchádzajúcej osady *Stetten*, ktorá stála na mieste dnešnej časti Wolfenhausen.

## Pamiatky
* Evanjelický kostol svätého Michaela v časti Wolfenhausen
* Evanjelický kostol v časti Nellingsheim
* Evanjelický kostol svätého Petra v časti Remmingsheim
* Vlastivedné múzeum - najstaršie komunálne múzeum v celom okrese

## Iné projekty

## Externé odkazy
* Oficiálne stránky

## Zdroj

Kategória:Obce v Bádensku-Württembersku
Jacob Huysmans

**Jacob Huysmans** (* 1633 - † 1696, Londýn, Spojené kráľovstvo) bol flámsky portrétny maliar, ktorý sa po svojom príchode do Anglicka stal jedným z najmódnejších umelcov na dvore anglického kráľa Karla II. Jeho najznámejšími obrazmi sú portréty Izaaka Waltona a manželky Karla II., kráľovnej Kataríny z Braganzy (obe sú vystavené v Národnej galérii v Londýne).

Bol žiakom Gillesa Backereela a Fransa Woutersa a do Anglicka prišiel zrejme z Antverp. Jeho prvé diela boli napodobeniny prác Anthonisa van Dycka. Ako rímsky katolík bol favorizovaný Katarínou z Braganzy. Keď Samuel Pepys (námorný minister) navštívil 26. augusta 1664 jeho ateliér vo Westminsteri, vykreslil ho ako *„maliara, ktorý prekonáva Lillyho“* (Lely bol najpopulárnejší maliar portrétov v Anglicku 2. polovice 17. storočia). Huysmansov najdôležitejší portrét Kataríny z Braganzy,* "Kráľovná Katarína ako pastierka"* z roku 1664, bol jedným z obrazov, ku ktorým sa vzťahoval Pepysov výrok.

Zomrel v Jermyn Street v Londýne v roku 1696. Pochovaný bol v kostole sv. Jakuba na Piccadilly.

## Iné projekty

## Zdroj

Kategória:Narodenia v 1633
Kategória:Úmrtia v 1696
Kategória:Flámski maliari
Kategória:Anglickí maliari
Kategória:Britskí portrétni maliari
Dótadas (mytológia)

**Dótadas** (*Dótadas*) je v gréckej mytológii syn a nástupca messénskeho kráľa Isthmia.

Dótadas, podľa antického autora Pausania, prevzal kráľovské žezlo v Messénii po otcovi Isthmiovi. Pausanias ďalej uvádza, že Dótadas dal počas svojej vlády postaviť prístav v meste Mothóné. Nástupcom Dótada sa stal jeho syn Sybotas.

## Referencie

Kategória:Postavy gréckej mytológie
Kategória:Vládcovia Messénie
Pamisos

**Pamisos** môže byť:
*v gréckej mytológii riečny boh messénskej rieky Pamisos, pozri Pamisos (mytológia)
*rieka v Messénii, pozri Pamisos (Messénia)
*prítok rieky Pinios v Tesálii, pozri Pamisos (Tesália)
*potok v Lakónii, pozri Pamisos (Lakónia)
* grécka obec v Tesálii, pozri Pamisos (obec)
Korytnačka (formácia)

náhľad|Antické vyobrazenie korytnačky
náhľad|Formácia korytnačka predvedená v súčasnosti
**Korytnačka** () je pôvodne rímska bojová formácia, špecifické zoskupenie peších vojakov za štítmi.

Vojaci sú pevne zomknutí do pravidelného útvaru. Prvý rad kryje svojimi štítmi prednú líniu, bočné rady boky a ostatní vojaci používajú štíty k ochrane útvaru zhora, čím vytvárajú efekt a dojem korytnačieho panciera, chrániaceho celý útvar. Táto formácia sa používala hlavne vtedy, keď bol oddiel pri postupe vystavený silnej nepriateľskej streľbe, napríklad pri obliehaní. Nevýhody tejto formácie spočívajú v tom, že je pomalá v pohybe a znemožňuje vojakom účinný boj muža proti mužovi. Na druhej strane v okamihu, kedy by mal tento boj nastať, už je zvyčajne znemožnený účinný zásah lukostrelcov a je možné korytnačku zrušiť.

Starovekí Peržania a ďalší nepriatelia používali proti tejto formácii s úspechom primitívne zápalné bomby - hlinené nádoby obsahujúce vysoko horľavý olej. Horiaci olej prenikol medzerami medzi štítmi a prilepil sa na vojakoch, ktorí potom mali problém udržať štíty v správnej polohe.

## Iné projekty

## Zdroj

Kategória:Vojenská taktika
Kategória:Vojenstvo v starovekom Ríme
Take on Me

„**Take on Me**“ je skladba nórskej synthpopovej skupiny a-ha. Zložili ju členovia skupiny a produkoval ju Alan Tarney. Skladba bola vydaná ako singel z ich debutového štúdiového albumu *[[Hunting High and Low]]* (1985). Skladba v sebe kombinuje synthpop s nástrojmi ako akustické gitary, klávesy a bicie.

Pôvodne bola skladba nahraná v roku 1984 a v novembri 1985 dosiahla 2. miesto v britskom rebríčku UK Singles Chart.

## Kompozícia
„Take on Me“ je synthpopová skladba, ktorá obsahuje nástroje ako akustické gitary, klávesy a syntetizátory. Jej tempo je veľmi rýchle a má hodnotu 170 úderov za minútu. Je napísaná v tónine B Dórskeho modusu, harmonický postup je Bm-E-A-Dmaj7-C#m7.  Spevák Morten Harket spieva nad dva a pol oktávy. 

Ako refrén pokračuje, Harketov hlas má najvyššie tóny, pričom dosahuje falzet a na konci dosahuje najvyššiu notu (E5).

## Zoznam skladieb

***7" Originálny singel (1984)**
#„Take on Me“ (Original verzia) – 3:10
#„And You Tell Me“ – 1:48

***12" Originálny singel (1984)**
#„Take on Me“ (Long verzia) – 3:44
#„And You Tell Me“ – 1:48
#„Stop! And Make Your Mind Up“ – 2:57 (Pål Waaktaar)
(V tejto nahrávke je Pål Waaktaar označovaný ako Päl Waktaar)

***7" Singel (1985)**
#„Take on Me“ – 3:46
#„Love Is Reason“ – 3:04

***7" Singel (1985)**
#„Take on Me“ (LP verzia) – 3:46
#„The Sun Always Shines on TV“ (LP verzia) – 4:30

***12" Maxi-Singel (1985)**
# „Take on Me“ (Extended verzia) – 4:45
# „Love Is Reason“ (LP verzia) – 3:01
# „Take on Me“ (Single verzia) – 3:31

## Personnel
*Morten Harket – hlavné vokály
*Magne Furuholmen – klávesy, vokály
*Pål Waaktaar – gitara, vokály
*Neill King – zvukár
*Alan Tarney – produkcia

## Rebríčky a certifikácie
### Pozície v rebríčkoch

### Certifikácie

## Referencie

;Bibliografia
* 
* 

## Externé odkazy
*
*"Take on Me" text piesne 

## Zdroj

Kategória:Single z 1985
Kategória:Piesne z 1985
Kategória:Hudba v Nórsku
Kategória:Debutové single